પઠાણી મોટે ભાગે બધાની જ પસંદ હોય છે. રેગ્યુલર પઠાણી ન પહેરતા કંઈક અલગ ટ્રાય કરવું, જેમ કે કલમકારી પ્રિન્ટની સલવાર કરાવવી અને બ્લૅક કલરનો કુરતો લેવો. એમાં બટનપટ્ટી પર અને કૉલરના અંદરના ભાગ પર કલમકારીનું ફૅબ્રિક લેવું. ફુલ સ્લીવને બદલે હાફ સ્લીવ લેવી અને એમાં અમેરિકન ફોલ્ડ આપવો. જે ફૅબ્રિક ફોલ્ડ થાય છે ત્યાં કોઈ કૉન્ટ્રાસ્ટ કલરનું ફૅબ્રિક આપી મિક્સ ઍન્ડ મૅચ કરી શકાય. પઠાણી પ્લેન કલરમાં ખૂબ જ સુંદર લાગે છે. પઠાણીની સ્ટાઇલ જ એને અટ્રૅક્ટિવ બનાવે છે. નાનાં બાળકોથી લઈને પ્રૌઢને પઠાણી સારું જ લાગે છે. બાંધો મજબૂત હોય તો જાડા નથી લાગતા અને પાતળા હો તો શરીર પર કપડાં લટકતાં હોય એવું નથી લાગતું. પઠાણીમાં શર્ટ કૉલર સાથે આગળ બટનપટ્ટી આપવામાં આવે છે. કંઈક નવું ટ્રાય કરવું હોય તો શર્ટ કૉલરને બદલે થોડો લૉન્ગ કૉલર આપવો અને બટનપટ્ટી બંધ ન કરવી અને થોડી ખુલ્લી રાખવી જેથી ચેસ્ટ દેખાય. ખાસ ધ્યાનમાં રાખવું કે ચેસ્ટ પર વાળ ન દેખાય. ચેસ્ટને શેવ કરવાનું ન ભુલાય. પઠાણી આમ તો કૅઝ્યુઅલ લુક આપે છે. ફૉર્મલ લુક જોઈતો હોય તો એના પર જૅકેટ પહેરી એક અલગ લુક આપી શકાય.